সকাল পৌনে ৬টায় যাত্রাবাড়ী থানার কুতুবখালী মাদ্রাসার সামনে হরতালের সমর্থনে মিছিল বের করলে পুলিশ তাদের ধাওয়া করে। এ সময় হরতাল সমর্থকরা পুলিশকে লক্ষ্য করে ইটপাটকেল নিক্ষেপ করে। সেখান থেকে পুলিশ ৪ জনকে আটক করেছে। সকাল সাড়ে ৯টার দিকে পুরানা পল্টনে মিছিল বের করার চেষ্টা করলে ইসলামী ছাত্র আন্দোলনের মহানগরের সাবেক সভাপতি ওমর ফারুকসহ ৯  জনকে আটক করে পুলিশ। সকাল সাড়ে ৬টার দিকে ইসলামী ছাত্র মজলিস নেতাকর্মীরা দলের মতিঝিলে সুরমা টাওয়ারে কেন্দ্রীয় কার্যালয়ের সামনে থেকে একটি মিছল বের করার চেষ্টা করলে পুলিশ তাতে বাধা দেয়।